Tímaspursmál hvenær Jóhanna biðst lausnar

Enn syrtir í álinn fyrir ríkisstjórn Jóhönnu Sig. Steingrímur kemur heim tómhentur frá Tyrklandi því engan bilbug var að finna á þeim sem eru að rukka hann og engin vill lána landinu aur fyrr en við samþykkjum að borga Icesave eins og um var samið. - Það hefur verið ljóst frá upphafi, en hann varð að reyna svo ekki yrði sagt um að hann færi ekki að vilja Alþingis.

Stjórnarandstaðan vill ekki samþykkja neinar breytingar á breytingartillögum sínum á Icesave og þar við stendur.

Málið er komið í sjálfheldu og þess vegna sjálfhætt fyrir ríkisstjórnina sem sagt hefur hvað eftir annað að frágangur á Icesave sé forsenda þess að hún geti haldið áfram af einhverju viti.

Það er sem sagt ekki nóg að þjóðinni hafi verið komið á kaldan klaka af fáeinum spilagosum, heldur er henni nú hjálpað til að frósa í hel af nokkrum pólitíkusum sem ekki gata staðist það að nota málið sér til pólitísks framdráttar. -

En, hey þetta er flokkapólitík, gaman, gaman.

Fyrri ummæli:
Ögmundur kemur upp í hugann fyrir utan þennan gaur á myndinni.

Stórfiskaleikur er mjög vinsæll á meðal elítu og aumkunarverðra stjórnmálamanna.
Auðvitað á "ríkisstjórnin" að segja af sér... það er ekkert annað í stöðunni.. Jóhanna á að taka sér frí.. DO líka, allt þetta lið á að taka sér frí til æviloka.

||

Ég ber virðingu fyrir Steingrími, vinnur baki brotnu þó allir standi gegn honum og enginn fylgi honum í þessu óvinsæla starfi. Auðvitað grípur Ömmi tækifærið og breytir sér í dýrling, svona rétt áður en þurfti að reka 500 starfsmenn LSH.

||

Best væri að setja Icesave málið í frost, í svona 2-4 ár.

Taka það síðan upp á ný, þegar uppgjöri LB hefur verið lokið, sala eigna hefur farið fram, og vitað hvað stendur eftir.

--------------

Hættum að taka öll þessi gjaldeyrislán. Þau gera ekki það gagn, sem að er stefnt.

Bendi á eftirfarandi færslur:

http://einarbb.blog.is/blog/einarbb/entry/959997/

http://einarbb.blog.is/blog/einarbb/entry/959354/

http://einarbb.blog.is/blog/einarbb/entry/959354/

-------------------

Hætum því, sem virkar ekki, og mun ekki virka.

Kv.

||

"Palli var einn í heiminum" Ögmundur á stuðning frá hluta Vinstri-grænna. Jafnframt frá annarri stjórnarandstöðu sem fiskar í gruggugu vatni. Þetta þokkalið lætur sig ekki varða um þjóðarhag og framlengir kreppuna í von um stundarávinning í óánægjufylgi.

||

Icesave-stjórnin er búin með allt sitt eldsneyti. Nú verðum við að fá kosningar og nýja og óþreytta sveit til verka. Við erum einu sinni sammála Svanur !

||

og endurvekjum IceSafe stjórn hina fyrri, Loftur. Sakar ekki að taka einn snúning ef það friðar sálina.

||

Ef stjórnin fellur, sem ég frekar á ekki von á, en smá "brinkmanship" er gjarnan notaður þegar erfiðar deilur eru í gangi, þá held ég að helst sé von á stjórn Samfó og X-D.

Eftir að Icesave málið er frá, þá fækkar mjög deiluefnum milli þessara flokka, og þá allt í einu, eru þeir mun meira sammála en ósammála - t.d. um stóryðjumál og þörf á niðurskurði, ef ekki akkúrat um hvaða skatta á að setja á.

Kv.

||

Þessir fjörmenningar (fjórmenningarklíkan ) í VG hafa ekki kjark til að fara í þann niðurskurð sem er óhjákvæmilegur ásamt skattahækkunum.

ICESAVEklúðrið er síðan notað sem skálkaskjól - þeim finnst svona meiri "mannsbragur" á því að láta brjóta þar en að vera algjörlega uppvísir af gunguskap.

Ögmundur hefur allt sitt líf, frá því á þrítugsaldri ,verið í fararbroddi ríkisstarsmanna með kröfur á ríkið- nú snýst dæmið alveg við- niðurskurður og fækkun ríkisstarfsmanna -og það undir hans stjórn- þar skilur á milli.

En sjáum til upp úr miðri vikunni...

||

Nei Finnur, eftir kosningar fáum við vonandi fullveldisstjórn sem hafnar Icesave. Þjóðin er tilbúin í slag við Evrópsku nýlenduveldin ef með þarf. Tími Jóhönnu er liðinn og kemur vonandi aldreigi aftur.

||

Ég sé ekki möguleika á þjóðstjórn. Of mikið ber á milli.

Kv.

||

Ef hrunflokkarnir B og D komast aftur að kjötkötlunum () held ég að við getum gleymt allri frekari rannsókn á hruninu hérna. Alla vega verður hún þá í enn meira skötulíki en hún er núna. Varla fara þeir að láta rannsaka og ákæra vini sína?

Bless, Eva Joly...

||

Ég bendi á næstu færslu fyrir neðan þína.

Það ber um of á milli.

Hún er einfaldlega ekki möguleg.

Ég raunverulega held, að annað tveggja muni gerast, að Samfó muni skipta VG út og sé sennilega núna, önnum kafin við leynilega viðræður, en ef henni tekst ekki að skipta VG út, þá muni þessi stjórn sitja, þar til það verður önnur eins bylting á götunni, eins og síðast, með þó þeirri breytingu, að miklu mun fleiri muni taka þátt í mótmælum og að mótmælendur verði miklu mun bitrari en áður.

Við erum, á leiðinni í uppgjör, sem raunverulega er engin leið að sjá, til hvers gæti leitt. Það gæti leitt til allt frá Sturlungaöld 2, til að einhvers konar nýtt "political alignment" myndaðist.

Kv.

||

"Jóhanna er ekki að ljúga þessu eða aða ýkja. En hún er ekki með meirihluta fyrir breytingunum sem gera þarf á Icesave til að ganga frá málinu, því lýsir hún hér því sem raunverulega mun gerast á Íslandi á næstu vikum. Og hver vill takast á við afleiðingar þess? Ekki hún eða hennar stjórn. Án þjóðstjórnar verður Icesave málið áfram notað til þess að grafa undan hverjum þeim sem reynir að takast á við það."

---------------------

Síðan, auðsýnir þú sjálfur, vandann sem ég vísa til. Þ.e. þú virðist taka undir, málflutning Samfó, um að andstæðingarnir séu, í einhvers konar leik. Það eru mjög móðgandi ummæli.

Þú þarft að hætta því, alveg strax, að fara fram með þeim hætti, ef þú vilt ekki vera hrópaður niður. Taktu þessu sem aðvörun, þ.s. ég held, að þú meinir ekki íllt.

Þ.s. um er að ræða, er raunverulegur og mjög djúpstæður skoðanamunur, á milli aðila, um hvað sé rétt að gera.

Ég er þeirra skoðunar, að ríkisstjórnin, sé í nokkrum grundvallaratriðum, að leiða okkur öll, á ranga leið. Að leið sú er hún vilji rata, sé ekki leið úr ógöngum, heldur leið í frekari og enn alvarlegri ógöngur.

Þar til að þú áttar þig á því, að þ.e. ekki verið bara í einhverjum leik, heldur er deilan svo bitur, vegna þess, að báðar megin fylkingar telja, að leið hinna sé glapræði af alvarlegustu sort, þá ertu eiginlega ekki tækur í umræðunni.

Þ.e. nákvæmlega ástæðan fyrir því, að málamiðlun er ekki möguleg. Þú, samþykkir ekki að láta að vilja ríkisstjórnarinnar, undir nokkrum kringumstæðum, ef þú telur þig vera þá að framkvæma mistök af alvarlegustu sort.

Svona djúpstæður ágreiningur hefur ekki verið uppi, síðan áður en Kommúnisminn hrundi. Ég er alls ekki að íkja.

Kv.

Ummæli:
Ég tel að Jóhanna sé bæði að ljúga og ýkja. Ef þetta væri svona, þá myndi hún samstundis segja af sér og leggja til við forsetann að mynduð yrði stjórn allra flokka nema Sossanna.

Með þvermóðsku sinni og þaulsetu, stendur hún í vegi fyrir öllum raunhæfum aðgerðum. Innganga í ESB er ekki raunhæf, en heldur öllu þjóðfélaginu í heljargreipum.

Bara til að nefna eitt atriði, þá er algerlega óraunhæft að hækka gengið frá því sem nú er. Miklu frekar er þörf á lækkun til að gjaldeyrir verði afgangs til að greiða skuldir ríkis og fyrirtækja. Getur verið að Jóhanna skilji þetta ekki ?

Verkefni: Staðfesting á marki meiðyrða
Merking: Einstaklingur